Anatoli Arhangelski

Anatoli Arhangelski (15. detsember 1977 – 3. märts 2023 Udine, ItaaliaSuri rahvusballeti esitantsija Anatoli Arhangelski) oli Eesti balletitantsija. 

Arhangelski lõpetas 1996. aastal Tallinna Balletikooli (erialaõppejõud Ago Herkül). Seejärel töötas ta Estonia teatri balletirupis, kus 2003. aastal sai solistiks ja hiljem esitantsijaks. 

23. juulil 2021 viidi ta raske prioonhaiguse tõttu ravile Udine haiglasse ItaaliasBalletiliit kogub annetusi raskelt haigestunud tantsija Anatoli Arhangelski raviks, Postimees, 28. juuli 2021. 2022. aasta mais lubati ta stabiilses seisundis kodusele ravile oma Fontanafreddas elava õe juurde. Hiljem raviti teda veel paar korda haiglas, kui tema seisund halvenes kopsupõletiku tõttu.

Tunnustus 
 2012 – ERGO tantsupreemia (kategoorias "Parim meestantsija")
 2013 – Eesti Teatriliidu balletiauhind (Modigliani balletis "Modigliani – neetud kunstnik", Eisenstein balletis "Rosalinde", Lescaut ja Vangivalvur balletis "Manon" (Rahvusooper Estonia)
 2022 – Valgetähe IV klassi teenetemärk

Isiklikku
Tema abikaasa oli balletitantsija Marika Muiste.Raskelt haige Anatoli Arhangelski abikaasa: olukord läheb aina hullemaks. ERR, 29. juuli 2021 Neil on tütar Sofia ja poeg Simon.

Viited

Kategooria:Estonia teatri balletitantsijad
Kategooria:Valgetähe IV klassi teenetemärgi kavalerid
Kategooria:Tallinna Aleksander Nevski kalmistule maetud
Kategooria:Sündinud 1977
Kategooria:Surnud 2023